|  |  |
| --- | --- |
| Dette skema er en del af det anmeldte pædagogiske tilsyn i kommunale og private dagtilbud og  anvendes som dialogskema ved det anmeldte pædagogiske tilsyn  Skemaet vil blive offentliggjort på kommunens hjemmeside sammen med fakta skema 1 | |
| **Dagtilbud** | Hjertehaven |
| **Dato** | 11-01-22 |
| **Deltagere** | * Leder af Hjertehaven * Pædagog i Hjertehaven * Pædagog i Hjertehaven * Konsulent i Sekretariat for børns trivsel og læring |
| **Referent** | * Konsulent i Sekretariat for børns trivsel og læring |
| **Rundvisning - kort** |  |
| Hvordan er dagtilbuddet opdelt / indrettet ift. aldersgrupper – drøftelse iht rundvisning i institutionen og på legepladsen | Pga. situationen med Covid-19 er mødet foregået online. Det betyder, at rundvisningen ligeledes er foregået online.  Børnene er inddelt efter alder – både i vuggestue og børnehave. Der arbejdes med de samme tematikker på tværs af børnegrupperne, blandt andet mobning, men på forskellige niveauer.  På stuerne er der adgang til mindre grupperum, som giver mulighed for at inddele børnene og arbejde med dem i mindre grupper.  Desuden er stuerne inddelt i mange små læringsmiljøer.  På både vuggestue-stuerne og i den mindste børnehavegruppe, er der billeder af børnene på gulvet/borde, således børnene ved hvor de skal sidde.  Ligesom indemiljøet, er legepladsen inddelt i forskellige zoner og læringsmiljøer, der lægger op til gode lege. |
| **Henstillinger og anbefalinger fra sidste tilsyn.** |  |
| Hvordan er der fuldt op på evt. anbefalinger og henstillinger fra uanmeldt tilsyn? | Der er hverken anbefalinger eller henstillinger fra sidste uanmeldte tilsyn. |
| **Lokal læreplan i dagtilbuddet** |  |
| Hvordan er der arbejdet med feedback på de lokale læreplaner? | Leder fortæller, at institutionens oprindelige lokale læreplan var et samarbejde mellem Stege Børnehus og Hjertehaven, da de to institutioner på daværende tidspunkt havde fælles ledelse. Leder fortæller, at læreplanen er blevet revideret efter at de to børnehaver er blevet skilt ad. Intentionen er at indarbejde flere praksiseksempler og på den måde ’gøre den mere til Hjertehavens’.  Hele personalegruppen inddrages i arbejdet med den lokale læreplan – bl.a. med hjælp fra oplægsholder Bent Suhr. Også forældrebestyrelsen har været med inde over arbejdet med den lokale læreplan. |
| **Det pædagogiske arbejde** |  |
| Hvordan arbejder I med at inddrage børnenes perspektiv i det pædagogiske arbejde?  Giv gerne eksempler. | Leder fortæller, at der i høj grad er fokus på inddragelse af børnenes perspektiv. Eksempelvis må børnene gerne få mad fra deres madpakker, når de er sultne, selvom det endnu ikke er frokosttid, ligesom børnene gerne må få deres sut, hvis der er brug for det.  Der tages højde for individuelle behov – det betyder fx, at nogle børn kan få lov til at blive inde om formiddagen, hvis de har gang i en god leg og gerne vil blive inde.  Generelt er der stor opmærksomhed på at følge børnenes spor både i vuggestuen og børnehaven – altså, hvad interesserer børnene sig for?  Foruden ovenstående, gennemføres der børneinterviews og børnemøder for på den måde at blive klogere på børnenes perspektiver. |
| Hvordan arbejder I systematisk med evaluering af det pædagogiske arbejde?  Giv gerne eksempler på metoder. | Der arbejdes med evaluering af det pædagogiske arbejde på tværs af alle medarbejdere og i de enkelte teams.  Evaluering er et fast punkt på stuemøder og personalemøder. Leder fortæller, at det blandt andet er blevet brugt at videofilme den pædagogiske praksis. Dette giver mulighed for at få øje på problematikker, der ellers ikke er så tydelige og på den måde stille skarpt på, hvad der kan gøres anderledes.  Leder fortæller om en situation, hvor det viste sig gavnligt at videofilme. En stue oplevede uro, når børnene skulle vente på at gå i gang med deres mad. Derfor blev det besluttet, at situationen skulle videofilmes over 3 dage. Her blev det klart, at børnene ventede op til 7 minutter, før alle var klar til at spise. I den forbindelse blev der blandt personalet reflekteret over, hvorfor børnene i virkeligheden skulle vente med at spise til at alle var klar. Det blev derefter besluttet, at børnene måtte gå i gang med at spise så snart de havde sat sig. Dette har givet en anden ro omkring måltidet.  Der er en generel opmærksomhed på at have en kritisk tilgang til den pædagogiske praksis.  Der er afsat tid til, at den enkelte medarbejder kan reflektere over praksis – bl.a. på pædagogiske lørdage. |
| **Forældrebestyrelsen** - Hvis forældrebestyrelsen deltager i tilsynsmødet |  |
| Nævn tre gode ting som der er arbejdet med det seneste stykke tid. | Der var ingen repræsentanter fra forældrebestyrelse til stede på mødet, men leder fortæller, at der er et rigtig godt samarbejde. |
| **Tidlig indsats** |  |
| Hvordan sikrer I et læringsmiljø der tager højde for børn i udsatte positioner?  Giv gerne eksempler. | Leder fortæller, at Hjertehaven tidligere har været en del af et udviklingsarbejde med Socialministeriet ift. tidlig indsats. I den forbindelse blev der udarbejdet en spørgeguide til forældrene, som bruges når et barn starter. I spørgeguiden spørges der ind til graviditet, fødsel, misbrug i familien, psykisk sygdom mm. Dette giver mulighed for at få indblik i, hvilke børn der er i udsatte positioner. Udsathed kan være mange ting, ligesom at børn kan være udsatte i kortere eller længere perioder.  Som tidligere nævnt, er stuerne inddelt i små grupperum. Med muligheden for at kunne opdele børnene i små grupper, kan man i højere grad tilgodese alle børns behov.  Der er fokus på at tage højde for forskellige behov – eksempelvis har nogle børn brug for pauser i løbet af en dag.  Ved behov, gøres der brug af psykolog til supervisering af personalet. |
| På hvilken måde samarbejdes med PPR – tale/hørekonsulenter, psykologer og fys/ergoterapeuter? | Leder fortæller, at der er en fast struktur for flerfaglig sparring hver 5. uge. Ved behov indkaldes der til ekstra møder.  Tale/hørekonsulent kommer også fast, hvor der er mulighed for at drøfte forskellige problematikker. |
| Hvordan arbejder I med årshjul for visitation? | Leder har det overordnede overblik, og sørger for at alle frister overholdes.  Leder fortæller, at der et tæt samarbejde med Hjertebjerg Skole.  Forud for skolestart, kommer børnehaveklasselæreren til møde, hvor alle børn gennemgås – både børn med specialbehov og ’almindelige’ børn. |
| Hvordan indarbejdes viden og sparring fra psykolog og flerfagligsparring i det pædagogiske arbejde? | Viden fra flerfaglig sparring indarbejdes som en naturlige del af det pædagogiske arbejde.  Leder fortæller, at det er vigtigt at alle inddrages i den flerfaglige sparring – også medhjælpere. Herunder også personale fra andre stuer, som fx har noget med barnet at gøre på legepladsen. |
| Hvordan arbejder I systematisk med skemaet motorisk screening af alle 4-årige? | Leder fortæller, at der ikke tidligere har været en systematik for brugen af skemaet, men at det er planlagt at der fremover skal gøres brug af skemaet. |
| **Arbejdet med børns sprog** |  |
| På hvilken måde indarbejdes de enkelte børns resultater fra sprogvurderingen i det daglige pædagogiske arbejde? | Leder fortæller, at resultaterne fra sprogvurderinger indarbejdes i de daglige pædagogiske projekter, herunder samlinger. Fx kan der være fokus på at arbejde med forholdsord, hvis det er en problematik der går på tværs af børnegruppen.  Desuden er der et tæt samarbejde med tale/hørekonsulent. |
| På hvilken måde er sprogarbejdet systematiseret, så alle børn sprogvurderes ved 2,10-3,4 år og igen ved 4,8-4,11 år? | Leder fortæller, at der er en klar systematik for at få testet børnene på de rigtige tidspunkter. Dem der tester, er dem der har børnene til daglig. Leder påpeger vigtigheden af at have en tæt relation til børnene, når man sprogvurderer. |
| **Øvrige opmærksomhedspunkter** |  |
| Hvordan sikres det at information fra forvaltning og andre samarbejdspartnere videreformidles fra leder til personale? | På personalemøder og dagligt ved behov. Hele huset ved altid det samme. |
| Evt. opsamling på drøftelser vedr. skema 1 – fakta skemaet. | Der var ingen opfølgende spørgsmål i forbindelse med skema 1. Konsulent fra Sekretariat for børns trivsel og læring roste Hjertehaven for et veludfyldt skema og mange gode tanker. |
| Anbefalinger |  |
| Henstillinger |  |
| Konklusion – hvad skal der arbejdes videre med? | Dagtilbuddet lever op til de gældende krav i dagtilbudsloven. |